  Туспуктэм: Руслан Нуриахметов Наталия Сильвестрова Ижкарысь нылпи творчествоя дворец дорын автогородок усьтӥзы. Пиналъёс сюрес вылтӥ ветлон куронъёсты дышетыны но соосты уж вылын эскерыны быгатозы. Со сярысь карлэн тӧроез Дмитрий Чистяков «ВКонтакте» мерлыко вотэсысь бамаз ивортӥз. Автогородокын куиньпалъём но ньыльпалъем радъям но радъямтэ сюрес вожъёс лэсьтӥзы, сюрес пусъёс но светофоръёс пуктӥзы.  Выль автогородокез нырысетӥосыз пӧлын Ижкарысь 12, 25 но 56 номеро школаосысь пиналъёс эскеризы. Араз площадкаын сизьым сюрсозь егит инспекторъёсты, велосипедэн, гироскутерэн но самокатэн ветлӥсьёсты, нылпи садысь пиналъёсты возьмало. Автогородокын дышетскон понна нылпи творчествоя двореце вазиськыса гожтӥськыны кулэ. Тодэ вайытом, ужъёсты «Кышкыттэм ӟечлыко сюресъёс» йӧскалык ӵектос улсын быдэстӥзы. Тегъёс: сюресъёс Авто нылпиос Ижкар Удмуртия  